Didirišwa tša go ithuta Beibele
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Dihlatse tša Jehofa
Dilo tše di Lego Gona
Dikgatišo tše di Lego Gona
KE MANG YO E TLAGO GO BA YO MOGOLO KUDU MMUŠONG?
Taba yeo ga se ya swanela go makatša barutiwa ba gagwe. Pejana Jesu o boletše ka go bolawa ga gagwe, gaešita le ge Petro a ile a gana go dumela gore se se be se tla direga. (Mateo 16:21, 22) Le gona baapostola ba bararo ba bone ge a fetoga ponagalo gomme ba kwa poledišano ya mabapi le “go tloga” ga Jesu. (Luka 9:31) Bjale balatedi ba gagwe ba “kwa bohloko kudu” ka seo Jesu a se bolelago, gaešita le ge ba sa kwešiše ka botlalo seo se bolelwago ke mantšu a gagwe. (Mateo 17:23) Lega go le bjalo, ba tšhaba go mmotšiša dipotšišo tše dingwe ka seo.
Ge nako e dutše e eya ba fihla Kaperenaume, e lego moo Jesu a direlago mediro ya gagwe gona e bile e le motse wo baapostola ba mmalwa ba tšwago go wona. Ge ba le moo, banna bao ba kgoboketšago lekgetho la tempeleng ba tla go Petro. Mohlomongwe e le ge ba leka go latofatša Jesu ka go se lefe makgetho, ba botšiša ba re: “Na morutiši wa lena ga a ntšhe lekgetho la tempeleng?”—Mateo 17:24.
Tatago Jesu ke Kgoši ya legohle le Yoo a rapelwago tempeleng. Ka baka leo, ka molao ga go nyakege gore Morwa wa Modimo a lefe lekgetho la tempeleng. Jesu o re: “Eupša gore re se ba kgopiše, wena eya lewatleng, o lahlele kgwega gomme o tšee hlapi ya pele e tšwago, ge o bula molomo wa yona, o tla hwetša tšhelete ya tšhipi [terakema]. O e tšee o ba nee yona o ntšhetše nna le wena lekgetho.”—Mateo 17:27.
Ge Jesu a boela Kaperenaume, o bušeletša ntlha efe e bohlokwa, gomme barutiwa ba gagwe ba amogela bjang taba ye?
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG